I mere end 20 år har Jan Lund været havnearbejder i Skagen. Hvert eneste år med supplerende dagpenge. Men med regeringens jobplan frygter han det værste. - Jeg er bange for, at jeg snart skal ud at finde et nyt arbejde. Og skal nogen overtage mit job, så kan de jo heller ikke leve af det, siger Jan Lund til TV2/NORD. Folketingets arbejdsmarkedsudvalg har onsdag haft besøg af en deputation fra Havnearbejdernes Landsklub, der gjorde politikerne opmærksom på, at havnearbejderes eksistensgrundlag er truet, hvis de fremover kun få supplerende dagpenge i 30 uger inden for en to års periode. Alstå hvis opstramningerne bliver vedtaget med Dansk Folkepartis støtte. Se mere i TV2/NORD onsdag kl. 19:30
Nordjyske havnearbejdere føler sig truet på deres levebrød. Nye regler betyder, at der bliver strammet voldsomt op på hvornår man har ret til supplerende dagpenge